-----------------------------------------------------------------------
  4. การประกอบธุรกิจของแต่ละสายผลิตภัณฑ์

  -----------------------------------------------------------------------

1.  ลักษณะผลิตภัณฑ์

  ปัจจุบันบริษัทผลิตเครื่องเล่นอิเลคทรอนิคส์ 4 ชนิด ได้แก่ เครื่องเล่นปาเป้าอิเลคทรอนิคส์
  โต๊ะพูล โต๊ะฟุตบอล และโต๊ะไฟร์บอล รายละเอียดของสินค้าเป็นดังนี้

  1. เครื่องเล่นปาเป้าอิเลคทรอนิคส์

+---------------------+------------------------------------------------+
| []                  | เป็นตู้อิเลคทรอนิคส์ที่ใช้เหรียญ ธนบัตร หรือการ์ดในการเล่น   |
|                     | ซึ่งมีโปรแกรมการเล่นเพื่อคำนวณคะแนนได้หลายวิธี          |
|                     | โดยมีระบบเสียงประกอบที่เร้าใจ มีหน้าจอ LCD            |
|                     | แสดงโหมดการเล่น ภาพประกอบระหว่างการเล่น           |
|                     | และคะแนนของผู้เล่น โดยสามารถเล่นได้ตั้งแต่ 1 คนขึ้นไป    |
|                     |                                                |
|                     | ปัจจุบัน                                          |
|                     | เครื่องเล่นปาเป้าอิเลคทรอนิคส์เป็นที่นิยมเล่นตามสถานบันเทิง  |
|                     | และสันทนาการในประเทศสหรัฐอเมริกา และประเทศญี่ปุ่น     |
|                     | โดยปัจจุบันบริษัทผลิต และจำหน่ายผลิตภัณฑ์ในตระกูล (Line)  |
|                     | “Spectrum” ภายใต้ตราสินค้า “Medalist”             |
|                     | ซึ่งจะประกอบด้วย                                  |
|                     |                                                |
|                     | -   รุ่น Elite (T) และ Elite (M)                 |
|                     |     เป็นรุ่นที่ส่งขายไปยังประเทศสหรัฐอเมริกา            |
|                     |                                                |
|                     | -   รุ่น Etec (T) และ Etec (M) เป็นรุ่นที่บริษัทผลิต     |
|                     |     และจำหน่ายทั่วโลก ยกเว้น ประเทศสหรัฐอเมริกา      |
|                     |                                                |
|                     | บริษัทเป็นผู้ผลิตตัวตู้ซึ่งเป็นวัสดุประเภทไม้หุ้มพีวีซี และจะสั่งซื้อ  |
|                     | และจ้างผลิตอุปกรณ์ที่เกี่ยวข้องอื่น ได้แก่ หน้าจอ LCD        |
|                     | แป้นปาเป้า ปุ่มกดต่างๆ ระบบโปรแกรมคอมพิวเตอร์ภายใน    |
|                     | สติ๊กเกอร์ และกล่องหยอดเหรียญ เป็นต้น                 |
|                     | จากผู้ผลิตภายนอกที่อยู่ในประเทศ                       |
|                     | และต่างประเทศเพื่อนำมาประกอบเข้ากับตัวตู้              |
|                     | ทั้งนี้บริษัทไม่ได้ผลิตอุปกรณ์ที่ใช้ประกอบการเล่น ได้แก่ ลูกดอก  |
|                     | หัวพลาสติก (Soft-tip dart) เป็นต้น                 |
|                     |                                                |
|                     | รายได้จากการจำหน่ายเครื่องเล่นปาเป้าอิเลคทรอนิคส์ในปี    |
|                     | 2554 2553 และ 2552 คิดเป็นประมาณร้อยละ 46 ร้อยละ   |
|                     | 46 และร้อยละ 41 ของรายได้รวม ตามลำดับ             |
+---------------------+------------------------------------------------+

  2. โต๊ะพูล

+--------------------------+-------------------------------------------+
| []                       | โต                                        |
|                          | ๊ะพูลที่บริษัทผลิตเป็นเครื่องเล่นสันทนาการที่ต้องใช้เหรียญ |
|                          | ธนบัตร หรือการ์ดในการเล่น                     |
|                          | ซึ่งนิยมเล่นตามสถานบันเทิง และสันทนาการต่างๆ      |
|                          | โดยใช้ผู้เล่นตั้งแต่ 2 คนขึ้นไป โต๊ะพูลมี 2 แบบ คือ    |
|                          | โต๊ะพูลอังกฤษ (English Pool) และโต๊ะพูลอเมริกัน  |
|                          | (American Pool) ซึ่งแตกต่างกันที่ขนาดของปากหลุม  |
|                          | (Pocket) เนื่องจากลูกพูลอังกฤษมีเส้นผ่าศูนย์กลาง 2  |
|                          | นิ้ว ขณะที่ลูกพูลอเมริกันมีเส้นผ่าศูนย์กลาง 2.25 นิ้ว    |
|                          |                                           |
|                          | ปัจจุบัน บริษัทได้ผลิตโต๊ะพูลภายใต้ตราสินค้าของบริษัท   |
|                          | และยังคงเป็นฐานการผ                         |
|                          | ลิตโต๊ะพูลให้แก่เจ้าของตราสินค้าในต่างประเทศเป็นหลัก |
|                          | โดยร                                      |
|                          | ับจ้างผลิตโต๊ะพูลทั้งสองแบบซึ่งมีขนาดความยาวมาตรฐาน |
|                          | 6.5 ฟุต 7 ฟุต และ 8 ฟุต ขึ้นอยู่กับคำสั่งซื้อของลูกค้า  |
|                          | โดยบริษัทจะผลิตตัวโต๊ะ และขาตั้ง                 |
|                          | และนำมาประกอบกับขอบปากหลุม และกล่องหยอดเหรียญ |
|                          | ซึ่งว่าจ                                     |
|                          | ้างบริษัทภายนอกให้เป็นผู้ผลิตโดยใช้แม่พิมพ์ของบริษัทเอง |
|                          | หลังจากนั้น จะนำส่งให้กับลูกค้า                   |
|                          | เพื่อให้ลูกค้านำชิ้นส่วนที่เป็นซอฟท์แวร์ และพื้นโต๊ะ      |
|                          | ซึ่งเป็นหินชนวน (กรณีเป็นโต๊ะพูลอังกฤษ)            |
|                          | มาประกอบเข้ากับตัวโต๊ะก่อนจัดจำหน่ายต่ออีกทอดหนึ่ง   |
|                          | ทั้งนี้ บริษัทมิได้ผลิต และจำหน่ายอุปกรณ์ในการเล่น เช่น |
|                          | ไม้คิว และลูกพูล เป็นต้น                        |
|                          |                                           |
|                          | รายได้จากการจำหน่ายโต๊ะพูลในปี 2554 2553 และ   |
|                          | 2552 คิดเป็นร้อยละ 2 ร้อยละ 9 และร้อยละ 10     |
|                          | ของรายได้รวม ตามลำดับ                       |
+--------------------------+-------------------------------------------+

  3. โต๊ะฟุตบอล

+-------------------------+--------------------------------------------+
| []                      | โต๊ะฟุตบอล                                   |
|                         | เป็นเครื่องเล่นสันทนาการที่ค่อนข้างเป็นที่คุ้นตาของคนไทย |
|                         | มีทั้งแบบใช้เหรียญ ธนบัตร หรือการ์ดในการเล่น        |
|                         | โดยมีระบบเสียงประกอบ                         |
|                         | และหน้าจอดิจิตอลแสดงคะแนนของผู้เล่น              |
|                         | และเป็นที่นิยมเล่นตามสถานบันเทิงและสันทนาการต่างๆ   |
|                         | โดยใช้ผู้เล่น 2 คน                             |
|                         |                                            |
|                         | ปัจจุบัน บริษัทได้ผลิตโต๊ะฟุตบอลภายใต้ตราสินค้าของบริษัท |
|                         | และยังคงเป็นฐานการผลิต                        |
|                         | โต๊ะฟุตบอลให้แก่เจ้าของตราสินค้าในต่างประเทศเป็นหลัก |
|                         | โดยบริษัทเป็นผู้ผลิตส่วนที่เป็นงานไม้ และนำมาประกอบกับ |
|                         | ตัวตุ๊กตาสำหรับเตะบอล และกล่องหยอดเหรียญ         |
|                         | ซึ่งว่าจ้างบริษัทภายนอกให้เป็นผู้ผลิตแทน              |
|                         |                                            |
|                         | รายได้จากการจำหน่ายโต๊ะฟุตบอลในปี 2554 2553 และ |
|                         | 2552 คิดเป็น                                 |
|                         | ร้อยละ 1 ร้อยละ 1 และร้อยละ 1 ของรายได้รวม     |
|                         | ตามลำดับ                                    |
+-------------------------+--------------------------------------------+

  4. โต๊ะไฟร์บอล

+-------------------------+--------------------------------------------+
| []                      | โ                                          |
|                         | ต๊ะไฟร์บอลเป็นเครื่องเล่นสันทนาการซึ่งถูกพัฒนาโดยบริษัท |
|                         | มีทั้งแบบใช้เหรียญ ธนบัตร หรือการ์ดในการเล่น        |
|                         | โดยมีระบบเสียงประกอบ                         |
|                         | และหน้าจอดิจิตอลแสดงคะแนนของผู้เล่น              |
|                         | และเป็นที่นิยมเล่นตามสถานบันเทิงและสันทนาการต่างๆ   |
|                         | โดยใช้ผู้เล่น 2 คน                             |
|                         |                                            |
|                         | ปัจจุบัน                                      |
|                         | บริษัทได้ผลิตโต๊ะไฟร์บอลภายใต้ตราสินค้าของบริษัท      |
|                         | โดยบริษัท เป็นผู้ผลิตส่วนที่เป็นงานไม้                |
|                         | สำหรับกล่องหยอดเหรียญ                         |
|                         | ซึ่งว่าจ้างบริษัทภายนอกให้เป็นผู้ผลิตแทน              |
|                         |                                            |
|                         | รายได้จากการจำหน่ายโต๊ะไฟร์บอลในปี 2554 2553    |
|                         | และ 2552 คิดเป็นร้อยละ 0.1 ร้อยละ 3 และร้อยละ   |
|                         | 10 ของรายได้รวม ตามลำดับ                     |
+-------------------------+--------------------------------------------+

นอกจากสินค้าข้างต้น บริษัทยังเป็นผู้จำหน่ายอุปกรณ์
หรืออะไหล่ที่อยู่ในตัวสินค้าโดยการสั่งซื้อจากผู้ผลิตภายนอกมาจำหน่ายต่ออีกทอดหนึ่ง เช่น
แป้นปาเป้า แผงวงจรรับสัญญาณ จอ LCD และ ชิ่งโต๊ะพูล (Cushion) เป็นต้น
โดยลูกค้าจะนำสินค้าดังกล่าวไปใช้เพื่อซ่อมแซมเครื่องที่ชำรุด
ซึ่งบริษัทมีรายได้จากการจำหน่ายสินค้าดังกล่าวในปี 2554 2553 และ 2552
คิดเป็นประมาณร้อยละ 8 ร้อยละ 7 และร้อยละ 11 ของรายได้รวม ตามลำดับ ทั้งนี้
ในอนาคตบริษัทมีนโยบายในการจำหน่ายเฉพาะโปรแกรมของเครื่องเล่นปาเป้าอิเลคทรอนิคส์ที่พัฒนาปรับปรุงจากโปรแกรมเดิม
ไปยังพื้นที่ภายใน Territory เพื่อเป็นการเพิ่มรายได้จากการจำหน่ายอุปกรณ์อีกทางหนึ่งด้วย

นอกจากนี้ บริษัทยังมีการผลิต และจำหน่ายตู้ลำโพงพร้อมดอกลำโพง
และอุปกรณ์ประกอบเครื่องเสียงต่างๆ แต่มีนโยบายลดกำลังการผลิตลง
เนื่องจากบริษัทได้หันมามุ่งเน้นการผลิตเครื่องเล่นอิเลคทรอนิคส์ เพราะมีกำไรต่อหน่วยดีกว่า
โดยสัดส่วนรายได้จากการจำหน่ายสินค้าประเภทนี้ คิดเป็นร้อยละ 1.68 ในปี 2552 ร้อยละ 0.64
ในปี 2553 และร้อยละ 0.59 ในปี 2554 ของรายได้รวม

  4.2 การตลาดและภาวการณ์แข่งขัน

4.2.1 ลักษณะลูกค้าและกลุ่มลูกค้าเป้าหมาย

1.  ตัวแทนจำหน่ายสินค้า (Distributor)

บริษัทมีนโยบายจัดจำหน่ายสินค้าของบริษัทภายใต้ตราสินค้า “Medalist”
ให้แก่ตัวแทนจำหน่ายสินค้าเป็นหลัก
ซึ่งตัวแทนจำหน่ายสินค้าเหล่านี้ส่วนใหญ่จะมีผู้จัดจำหน่ายสินค้าของตนเองเพื่อนำสินค้าไปจำหน่ายต่อให้กับผู้ประกอบการธุรกิจด้านบันเทิง
และสันทนาการขนาดกลาง และเล็กอีกทอดหนึ่ง
โดยบริษัทจะเน้นการจำหน่ายให้แก่ตัวแทนจำหน่ายสินค้าในประเทศญี่ปุ่น
และจะขยายตลาดไปยังพื้นที่อื่นที่มีศักยภาพต่อไปในอนาคต ซึ่งเป็นประเทศที่พัฒนาแล้ว
และมีรายได้ต่อหัวของประชากรค่อนข้างสูง โดยประเทศเหล่านี้จะมีวิถีการดำรงชีวิตที่คล้ายๆ กัน
คือ ต้องการพักผ่อน และความบันเทิงภายหลังการทำงาน
และการให้ความสำคัญกับสุขภาพทางร่างกายและจิตใจ

  2. เจ้าของตราสินค้า

บริษัทยังคงมีนโยบายเป็นฐานการผลิต (Original Equipment Manufacturer: OEM)
ให้แก่ลูกค้าที่เป็นเจ้าของตราสินค้าของตนเอง
เพื่อให้ลูกค้านำไปจำหน่ายต่อให้แก่ตัวแทนจำหน่ายสินค้า ผู้จัดจำหน่ายสินค้า และผู้ประกอบการ
โดยบริษัทจะเน้นการจำหน่ายให้แก่ลูกค้าปัจจุบัน
และจะพยายามขยายตลาดเพื่อเป็นฐานการผลิตให้แก่เจ้าของตราสินค้าในพื้นที่ใหม่ๆ เพิ่มเติม

รายชื่อลูกค้าที่บริษัทจำหน่ายสินค้าให้เกินกว่าร้อยละ 30 ของรายได้จากการขายมีดังนี้

หน่วย : ร้อยละ

  --------------------------------- ------------ ------------ ------------
  ชื่อลูกค้า                            ปี 2552*      ปี 2553**     ปี 2554***

  MMC Group                         47.46        49.86        -

  Taito Corporation                 5.14         3.65         56.06
  --------------------------------- ------------ ------------ ------------

หมายเหตุ:

* สัดส่วนการจำหน่ายในพื้นที่ Territory และ Non-Territory คิดเป็นร้อยละ 25.57
และร้อยละ 21.89 ของรายได้จากการขาย ตามลำดับ

** สัดส่วนการจำหน่ายในพื้นที่ Territory และ Non-Territory คิดเป็นร้อยละ 45.02
และร้อยละ 4.84 ของรายได้จากการขาย ตามลำดับ

***สัดส่วนการจำหน่ายในพื้นที่ Territory และ Non-Territory คิดเป็นร้อยละ 100.00
และร้อยละ 0.00 ของรายได้จากการขาย ตามลำดับ

  4.2.2 กลยุทธ์ในการแข่งขัน

บริษัทมุ่งเน้นการทำกลยุทธ์การแข่งขันในด้านต่างๆ เรียงตามลำดับความสำคัญดังนี้

  ผลิตภัณฑ์ที่มีคุณภาพ : Product

บริษัทเน้นการผลิตสินค้าให้มีคุณภาพ รูปแบบ และฟังก์ชั่นตามที่ลูกค้าต้องการ
โดยใช้ทีมงานวิศวกรทีมงานการผลิตที่มีประสบการณ์ และความเชี่ยวชาญในธุรกิจ
และทีมงานด้านการพัฒนาโปรแกรมคอมพิวเตอร์
โดยบริษัทจะให้ความสำคัญกับขบวนการผลิตในทุกขั้นตอน ตั้งแต่การออกแบบให้เหมือนสินค้าต้นแบบ
หรือสินค้าตัวอย่าง การจัดหาวัตถุดิบที่สำคัญๆ เช่น ไม้ พลาสติก เหล็ก และอลูมิเนียม เป็นต้น
และจะนำผลิตภัณฑ์ที่ประกอบแล้วเสร็จมาผ่านการตรวจสอบคุณภาพทุกครั้ง
ก่อนนำมาบรรจุหีบห่อเพื่อนำส่งให้ลูกค้าต่อไป ทั้งนี้ในอดีตที่ผ่านมา
ผลิตภัณฑ์ของบริษัทผ่านการตรวจสอบคุณภาพมาโดยตลอด
ซึ่งแสดงให้เห็นว่าบริษัทเป็นผู้ผลิตสินค้าที่ได้คุณภาพตามมาตรฐาน

  การกำหนดราคาเมื่อเทียบกับคุณภาพ (Quality Relative to Price) : Price

บริษัทมีนโยบายกำหนดราคาจากต้นทุนบวกกำไร
โดยราคาขายจะใกล้เคียงกับราคาของคู่แข่งในตลาด แต่จะมีการติดตั้งโปรแกรม
หรือฟังก์ชั่นที่มากกว่า หรือใหม่กว่าของคู่แข่ง เช่น รูปแบบเกมส์ใหม่ๆ การทำเสียงประกอบ
(Sound Effect) แบบใหม่ รูปลักษณ์ของตัวตู้ และลวดลายที่ทันสมัยเป็นที่ดึงดูดใจผู้เล่น เป็นต้น
ซึ่งทำให้ลูกค้าได้รับสินค้าที่มีคุณภาพที่เหนือกว่าในระดับราคาที่ใกล้เคียงกัน นอกจากนี้
บริษัทมีนโยบายที่จะให้เครดิตทางการค้าแก่ลูกค้าทุกราย ซึ่งจะช่วยส่งเสริมการขาย
และสนับสนุนยอดขายผลิตภัณฑ์ของบริษัทให้เพิ่มสูงขึ้น

  การส่งเสริมการขาย : Promotion

บริษัทได้วางแผน และทำกิจกรรมทางการตลาด เพื่อเปิดโอกาสให้สินค้าภายใต้ตราสินค้า
“Medalist” มีการขยายตัว และเป็นที่รู้จักมากขึ้น
รวมทั้งเป็นการส่งเสริมประชาสัมพันธ์ผลิตภัณฑ์เครื่องเล่นอิเลคทรอนิคส์ของบริษัทให้เป็นที่นิยม
และแพร่หลายมากขึ้น เช่น การจัดการแข่งขันปาเป้าประมาณ 1 ครั้งต่อปี ได้แก่ The Medalist
Asia International (AI) ในประเทศที่บริษัทเห็นว่าเหมาะสม
และการออกงานแสดงสินค้าในต่างประเทศเพื่อเผยแพร่ผลิตภัณฑ์ของบริษัทให้เป็นที่รู้จัก
และนิยมมากขึ้น เป็นต้น ทั้งนี้ บริษัทจะจัดกิจกรรมทางการตลาด
และโปรแกรมการส่งเสริมการขายต่างๆ ร่วมกับตัวแทนจำหน่ายสินค้าเป็นหลัก
เนื่องจากตัวแทนจำหน่ายสินค้าดังกล่าว ส่วนใหญ่มีผู้จัดจำหน่ายสินค้าของตนเองจำนวนมาก
ซึ่งช่วยลดขั้นตอนการทำงาน
และทำให้โปรแกรมการส่งเสริมการขายกระจายไปยังกลุ่มลูกค้าในแต่ละระดับได้อย่างทั่วถึง

  การเลือกจำหน่ายสินค้าในตลาดที่มีศักยภาพสูง : Place

บริษัทมีนโยบายจัดจำหน่ายเครื่องเล่นอิเลคทรอนิคส์ภายใต้ตราสินค้า “Medalist”
ในพื้นที่ที่มีศักยภาพในการเติบโตสูง เช่น ประเทศญี่ปุ่น ประเทศไต้หวัน ประเทศออสเตรเลีย
ประเทศนิวซีแลนด์ และประเทศเกาหลี นอกจากนี้ คาดว่าในอนาคตอันใกล้
ความนิยมจะแผ่ขยายมากขึ้นในประเทศอื่นๆ ในแถบทวีปเอเชีย ส่วนพื้นที่ใน Non-Territory เช่น
ประเทศสหรัฐอเมริกา ซึ่งเป็นตลาดขนาดใหญ่ และมีศักยภาพเช่นกัน
บริษัทจะยังคงเป็นฐานการผลิตเครื่องเล่นปาเป้าอิเลคทรอนิคส์ให้แก่ MMC
และ/หรือเจ้าของตราสินค้าต่างๆ

4.2.3 ศักยภาพในการแข่งขัน

ปัจจุบันบริษัทเป็นผู้ผลิต และจำหน่ายเครื่องเล่นอิเลคทรอนิคส์ และอุปกรณ์ที่เกี่ยวข้อง
ภายใต้ตราสินค้าของตนเองคือ “Medalist” ให้แก่ลูกค้าได้โดยตรงในพื้นที่ Territory
โดยบริษัทมีศักยภาพในการแข่งขันด้วยปัจจัยที่สำคัญดังนี้

1.  ความนิยมในตราสินค้าของบริษัทคือ “Medalist”

เครื่องเล่นปาเป้าอิเลคทรอนิคส์ภายใต้ตราสินค้า “Medalist”
ได้รับความนิยมอย่างสูงในประเทศที่นิยมเล่นเครื่องเล่นปาเป้าอิเลคทรอนิคส์
โดยเฉพาะในประเทศญี่ปุ่น เนื่องจากเป็นผู้บุกเบิกในตลาดดังกล่าว
และเป็นเครื่องเล่นปาเป้าที่ผู้เล่นมีความคุ้นเคย และนิยม
รวมทั้งมีการปรับปรุงสินค้าให้ทันสมัยอยู่เสมอ

2.  แนวโน้มของกระแสความนิยมในการเล่นเครื่องเล่นอิเลคทรอนิคส์

กระแสความนิยมในการเล่นเครื่องเล่นปาเป้าอิเลคทรอนิคส์ได้เริ่มจากประเทศสหรัฐอเมริกา
และได้แผ่ขยายไปยังกลุ่มประเทศในทวีปยุโรป สำหรับประเทศญี่ปุ่น กระแสความนิยม
ได้เริ่มขึ้นตั้งแต่ปี 2544 เป็นต้นมา โดยมีแนวโน้มของการเติบโตเพิ่มมากขึ้นทุกปี
ทั้งนี้บริษัทมีแผนที่จะทำการตลาดเพื่อสร้างกระแสความนิยมในประเทศอื่นๆ ที่มีศักยภาพในพื้นที่
Territory ต่อไป

นอกจากนี้ บริษัทจะพยายามส่งเสริม
และประชาสัมพันธ์ให้มีการเล่นเครื่องเล่นอิเลคทรอนิคส์ประเภทอื่น
ในกลุ่มตลาดเป้าหมายเพื่อความบันเทิง และสันทนาการด้วย

3.  การมีตัวแทนจำหน่ายสินค้ารายใหญ่ และมีศักยภาพสูง

บริษัทมีข้อได้เปรียบ คือ บริษัทมีฐานลูกค้าเป็นตัวแทนจำหน่ายสินค้ารายใหญ่ในประเทศญี่ปุ่น
ซึ่งมีผู้จัดจำหน่ายสินค้าของตนเองเป็นจำนวนมาก ครอบคลุมทั่วประเทศญี่ปุ่น
ทั้งนี้บริษัทมีนโยบายในการรักษาความสัมพันธ์ที่ดีกับตัวแทนจำหน่ายสินค้าเหล่านี้
โดยบริษัทจะเป็นผู้ติดต่อกับตัวแทนจำหน่ายสินค้าทุกรายโดยตรง เพื่อให้ทราบความต้องการที่แท้จริง
และจะมีการจัดโปรแกรมการพบปะกับตัวแทนจำหน่ายสินค้าเหล่านี้อย่างน้อยปีละ 2 ครั้ง
ซึ่งการที่บริษัทมีลูกค้าทั้งทางตรง
และทางอ้อมจำนวนมากเช่นนี้จะทำให้สินค้าของบริษัทสามารถกระจายได้อย่างทั่วถึง
และสามารถแข่งขันกับคู่แข่งขันของบริษัทได้

ทั้งนี้
ในอนาคตบริษัทมีแผนที่จะจัดหาตัวแทนจำหน่ายสินค้ารายใหญ่ในกลุ่มประเทศเป้าหมายที่มีศักยภาพเพิ่มเติม
เพื่อเป็นช่องทางในการทำการตลาด และจัดจำหน่ายผลิตภัณฑ์ของบริษัทในประเทศนั้นๆ

4.  ภาวะเศรษฐกิจของประเทศที่เป็นตลาดเป้าหมายหลัก

จากการที่ผลิตภัณฑ์ของบริษัทมีไว้ใช้เพื่อความบันเทิง และสันทนาการ
รวมทั้งการที่บริษัทได้รับสิทธิแต่เพียงผู้เดียวในการจำหน่ายสินค้าเครื่องเล่นอิเลคทรอนิคส์ภายใต้ตราสินค้า
“Medalist” ในพื้นที่ที่เป็น Territory ซึ่งหลายๆ พื้นที่เป็นพื้นที่ที่มีศักยภาพทางการตลาดสูง
มีความมั่นคงทางด้านเศรษฐกิจ การเงิน และการคลัง มีลักษณะการดำรงชีวิต
และการใช้ชีวิตของประชากรในแบบที่มุ่งมั่นในการประกอบอาชีพหลัก และต้องการการพักผ่อน
และความบันเทิงภายหลังการใช้เวลากับการประกอบอาชีพหลัก หรือภายหลังจากการเกษียณอายุงาน
ดังนั้น สินค้าในกลุ่มบันเทิงในพื้นที่เหล่านี้จึงมีแนวโน้มการเติบโตสูงและต่อเนื่อง

นอกจากนี้ โดยปกติกระแสความนิยมในสินค้าในแต่ละพื้นที่จะเกิดขึ้นในเวลาที่ต่างกัน
ประกอบกับการได้รับผลกระทบจากเศรษฐกิจของโลกในแต่ละพื้นที่จะมีความแตกต่างกันในด้านของเวลา
และความมากน้อยของผลกระทบที่เกิดขึ้นด้วย ดังนั้น
การที่บริษัทได้รับสิทธิการจำหน่ายสินค้าในหลายๆ
พื้นที่ที่มีศักยภาพดังกล่าวเทียบเท่ากับเป็นการกระจายความเสี่ยงในด้านของปริมาณการจำหน่ายสินค้าได้ในระดับหนึ่งด้วย

5.  ประสบการณ์และความเชี่ยวชาญของบริษัท

บริษัทเป็นผู้เชี่ยวชาญ และมีประสบการณ์ด้านการตลาด และ
ผู้บริหารที่เป็นคนไทยมีความเชี่ยวชาญทั้งในด้านการจัดหาวัตถุดิบให้เป็นไปตามความต้องการของลูกค้า
และด้านการผลิตและการประกอบให้เป็นผลิตภัณฑ์สำเร็จรูป รวมทั้งมีความสัมพันธ์กับผู้จำหน่ายวัตถุดิบ
และผู้ที่เกี่ยวข้องในการดำเนินธุรกิจเป็นอย่างดี จึงถือว่าบริษัทเป็นผู้ผลิต
และจำหน่ายสินค้าที่มีความเชี่ยวชาญในทุกๆ ด้านของธุรกิจ ซึ่งถือเป็นจุดแข็งที่สำคัญของบริษัท

6.  การมีแหล่งเงินทุน เพื่อสนับสนุนการทำการตลาดและเพิ่มยอดขาย

ปัจจุบันบริษัทมีนโยบายให้เครดิตการค้า สำหรับลูกค้ารายใหญ่ของบริษัท อย่างไรก็ตาม
บริษัทมีแผนที่จะขยายระยะเวลาการให้เครดิตทางการค้าแก่ลูกค้าอื่น และลูกค้ารายใหม่ของบริษัท
ให้เท่าเทียมกับลูกค้ารายใหญ่ เพื่อช่วยส่งเสริมการขาย
และสนับสนุนยอดขายผลิตภัณฑ์ของบริษัทให้เพิ่มสูงขึ้น โดยบริษัททำการตลาดเพื่อพัฒนาตลาดปัจจุบัน
และสร้างตลาดใหม่กับกลุ่มลูกค้าเป้าหมายในประเทศที่มีศักยภาพ

  4.2.4 นโยบายการกำหนดราคา

บริษัทมีนโยบายการกำหนดราคาขายสินค้า
โดยตั้งอยู่บนพื้นฐานของราคาที่สามารถแข่งขันได้กับคู่แข่งในต่างประเทศ โดยใช้ราคาทุนบวกกำไร

4.2.5 ช่องทางการจำหน่าย

1.  การจำหน่ายในพื้นที่ Territory

บริษัทจะจำหน่ายผลิตภัณฑ์ในพื้นที่ Territory ให้กับตัวแทนจำหน่ายสินค้า
และ/หรือเจ้าของตราสินค้าโดยตรง โดยที่ MMC ถือเป็นหนึ่งในตัวแทนจำหน่ายสินค้าของบริษัท
ซึ่งตัวแทนจำหน่ายสินค้าของบริษัทจะมีผู้จัดจำหน่ายสินค้าของตนเอง
เพื่อเป็นช่องทางในการกระจายสินค้าไปยังผู้ประกอบการอีกทอดหนึ่ง
โดยตัวแทนจำหน่ายสินค้าและผู้ประกอบการส่วนใหญ่จะดำเนินธุรกิจที่เกี่ยวกับสันทนาการ
และธุรกิจบันเทิง เช่น ธุรกิจสวนสนุก ธุรกิจสปา ธุรกิจร้านปาเป้า ธุรกิจร้านการ์ตูน
ธุรกิจลานโบว์ลิ่ง ร้านอาหาร และร้านอินเทอร์เน็ต เป็นต้น โดยในปี 2554 และ 2553
บริษัทมีรายได้จากการจำหน่ายเครื่องเล่นปาเป้าอิเลคทรอนิคส์และอุปกรณ์ที่เกี่ยวข้องในพื้นที่
Territory คิดเป็นร้อยละ 91.97 และร้อยละ 75.62 ของรายได้จากการขายตามลำดับ
รายได้จากการจำหน่ายโต๊ะพูล และอุปกรณ์ที่เกี่ยวข้องคิดเป็นร้อยละ 4.14 และร้อยละ 12.07
ของรายได้จากการขายตามลำดับ
รายได้จากการจำหน่ายโต๊ะฟุตบอลและอุปกรณ์ที่เกี่ยวข้องคิดเป็นร้อยละ 2.03 และร้อยละ 1.70
ของรายได้จากการขายตามลำดับ
และรายได้จากการจำหน่ายโต๊ะไฟร์บอลและอุปกรณ์ที่เกี่ยวข้องคิดเป็นร้อยละ 0.25 และร้อยละ
4.77 ของรายได้จากการขายตามลำดับ

2.  การจำหน่ายในพื้นที่ Non-Territory

ในการจำหน่ายสินค้าเครื่องเล่นปาเป้าอิเลคทรอนิคส์ ภายใต้ตราสินค้า “Medalist” ในพื้นที่
Non-Territory บริษัทจะยังคงรับคำสั่งซื้อจาก MMC ซึ่ง MMC
จะนำไปจำหน่ายต่อกับตัวแทนจำหน่ายสินค้า และ/หรือผู้จัดจำหน่ายสินค้าของตนอีกทอดหนึ่ง
อย่างไรก็ตาม หากเป็นการจำหน่ายสินค้าประเภทอื่นที่ไม่ใช่เครื่องเล่นปาเป้าอิเลคทรอนิคส์ เช่น
โต๊ะพูล โต๊ะฟุตบอล โต๊ะไฟร์บอล
บริษัทสามารถจำหน่ายให้กับตัวแทนจำหน่ายสินค้าหรือเจ้าของตราสินค้าโดยตรง โดยในปี 2554
และ 2553 บริษัทฯ
มีรายได้จากการจำหน่ายเครื่องเล่นปาเป้าอิเลคทรอนิคส์และอุปกรณ์ที่เกี่ยวข้องคิดเป็นร้อยละ 0.00
และร้อยละ 2.82 ของรายได้จากการขายตามลำดับ
และโต๊ะพูลและอุปกรณ์ที่เกี่ยวข้องคิดเป็นร้อยละ 0.00 และร้อยละ 1.41
ของรายได้จากการขายตามลำดับ และโต๊ะฟุตบอลและอุปกรณ์ที่เกี่ยวข้องเป็นร้อยละ 0.00
และร้อยละ 0.05 ของรายได้จากการขายตามลำดับ และโต๊ะไฟร์บอล
และอุปกรณ์ที่เกี่ยวข้องเป็นร้อยละ 0.00 และร้อยละ 0.54 ของรายได้จากการขายตามลำดับ

ช่องทางการจัดจำหน่าย

  4.2.6 ภาวการณ์แข่งขัน และแนวโน้มอุตสาหกรรมของเครื่องเล่นปาเป้าอิเลคทรอนิคส์

  ความเป็นมาของเกมส์ปาเป้า และเครื่องเล่นปาเป้า

การเล่นปาเป้ามีจุดกำเนิดในประเทศอังกฤษ
และได้ขยายความนิยมจากยุโรปไปสู่ประเทศสหรัฐอเมริกา โดยมีประวัติมายาวนานกว่าห้าร้อยปี
อย่างไรก็ตาม จุดกำเนิดของเครื่องเล่นปาเป้าอิเลคทรอนิคส์ หรือไฟฟ้าเริ่มขึ้นในช่วงกลางปี 2523
พร้อมกับมีการเปลี่ยนแปลงปลายแหลมของลูกดอกจากโลหะมาเป็นพลาสติก หรือจากที่รู้จักกันว่าเป็น
“ลูกดอกแข็ง” (Hard-Tip Dart) มาเป็น “ลูกดอกอ่อน” (Soft-Tip Dart)
เพื่อความปลอดภัยที่เพิ่มมากขึ้น และสอดคล้องกับแป้นปาเป้ารูปแบบใหม่
รวมทั้งได้มีการบรรจุเครื่องคอมพิวเตอร์คำนวณคะแนนอัตโนมัติทำให้การเล่นปาเป้ามีความง่าย
และความสนุกสนานสำหรับผู้เล่น ซึ่งทำให้เกิดวัฒนธรรมการเล่นปาเป้าในประเทศสหรัฐอเมริกา
โดยขณะนี้ มีเครื่องเล่นปาเป้าอิเลคทรอนิคส์ที่ใช้งานอยู่มากกว่า 200,000
เครื่องในประเทศสหรัฐอเมริกา และมีการจัดการแข่งขันชิงชนะเลิศทุกๆ ปี

ในประเทศญี่ปุ่น การเล่นปาเป้าเกิดขึ้นในราวๆ ปี 2503
พร้อมกับการจัดตั้งสมาคมปาเป้าแห่งประเทศญี่ปุ่น และองค์กรอื่นๆ
ที่เกี่ยวข้องกับการเล่นปาเป้าอีกหลายองค์กร โดยได้รับความนิยมเพิ่มขึ้นเรื่อยๆ
เนื่องจากผู้เล่นไม่จำเป็นต้องมีความแข็งแรงทางร่างกาย
และการเล่นปาเป้าช่วยสร้างสมาธิให้กับผู้เล่น ทั้งนี้ ในช่วงระหว่างปี 2539 – 2540
ผู้นำการผลิตเครื่องเล่นปาเป้าอิเลคทรอนิคส์ คือ MMC และ Arachnid Inc.
ได้เริ่มลงทุนในตลาดญี่ปุ่น
โดยใช้เวลาในการพัฒนารูปลักษณ์ภายนอกและรูปแบบของเกมส์จนได้รับความนิยมอย่างจริงจังในปี
2544 โดยคาดว่า ณ สิ้นปี 2547 จะมีเครื่องเล่นปาเป้าอิเลคทรอนิคส์ที่ใช้งานอยู่เกือบ 20,000
เครื่อง โดยส่วนใหญ่เป็นเครื่องในตระกูล “Spectrum” ภายใต้ตราสินค้า “Medalist” ดังนั้น
จึงทำให้เกิดภาพลักษณ์ว่า หากเป็นเครื่องเล่นปาเป้า ต้องเป็นเครื่องของ Medalist เท่านั้น
ปัจจุบันคาดว่ามีผู้เล่นเครื่องเล่นปาเป้าอิเลคทรอนิคส์ในประเทศญี่ปุ่นมากกว่า 3 ล้านคน ซึ่งร้อยละ
80 เป็นผู้ที่มีอายุน้อยกว่า 40 ปี โดยส่วนใหญ่เป็นกลุ่มคนที่มีอายุอยู่ในช่วง 20 - 35 ปี

  โดยทั่วไป การเล่นเครื่องเล่นปาเป้าอิเลคทรอนิคส์ในแต่ละเกมส์ จะมี 8 รอบ ซึ่งมี 4
  รูปแบบการเล่น คือ

-   แบบ Count Up Games ซึ่งจะสะสมคะแนนเพิ่มขึ้นตามคะแนนที่ปาได้ และเมื่อครบ 8 รอบ
    ผู้เล่นที่มีคะแนนสูงที่สุด จะเป็นผู้ชนะ

-   แบบ Zero-One Games ซึ่งจะทยอยลดคะแนนตามคะแนนที่ปาได้ ผู้เล่นที่มีคะแนนเท่ากับ 0
    เป็นคนแรกจะเป็นผู้ชนะ แต่หากครบ 8 รอบ และไม่มีใครได้ 0 คะแนน
    ผู้เล่นที่มีคะแนนน้อยที่สุด จะเป็นผู้ชนะ

-   แบบ Cricket Game ซึ่งเป็นเกมส์ที่ต้องการกลยุทธ์ในการเล่นมากที่สุด
    และเป็นที่นิยมของนักเล่นมืออาชีพ และใช้ทั่วไปในการแข่งขันชิงชนะเลิศ
    โดยจะใช้พื้นที่ของเลข 15 ถึง เลข 20 และจุดศูนย์กลาง (Bull’s Eye)
    ในการเล่นเท่านั้น ผู้เล่นจะสามารถทำคะแนนได้หากปาโดนตัวเลขดังกล่าวตั้งแต่ครั้งที่ 4
    เป็นต้นไป และจะหยุดนับคะแนนเมื่อผู้เล่นทุกคนปาโดนตัวเลขนั้นครบ 3 ครั้งแล้ว
    ผู้เล่นที่สามารถปาโดนตัวเลขดังกล่าวทุกตัว และ Bull’s Eye ได้ครบ 3 ครั้งก่อน
    และทำคะแนนได้สูงสุดเป็นผู้ชนะ

-   เกมส์ที่ผู้ผลิตคิดค้นขึ้นมาใหม่ๆ หรือเกมส์ที่เกิดการผสมผสานเกมส์แบบต่างๆ เข้าด้วยกัน เช่น
    เกมส์ Polarity ซึ่งจะคำนวณคะแนนที่ปาในรอบแรกเป็นบวก
    และคะแนนที่ปาในรอบถัดไปเป็นลบสลับกันไปจนครบ 8 รอบ ผู้ที่ได้คะแนนมากสุดเป็นผู้ชนะ
    หรือเกมส์ Splat ซึ่งเป็นแบบ Count Up Games
    แต่ผู้เล่นสามารถเล่นแกล้งลดคะแนนให้กับผู้เล่นอีกฝ่ายได้
    เมื่อสามารถทำตามเงื่อนไขของเกมส์นั้นๆ ได้ เช่น ในระหว่างเล่นเกมส์ หากผู้เล่น ก.
    สามารถทำคะแนนได้เท่ากับผู้เล่น ข. คะแนนของผู้เล่น ข. จะถูกย้อนกลับไป ณ
    จุดเริ่มต้นใหม่ เป็นต้น

ทั้งนี้ ค่าใช้จ่ายต่อการเล่นในแต่ละครั้งมีตั้งแต่ 100 เยน ถึง 200 เยนต่อคน
โดยผู้ประกอบการสามารถปรับเปลี่ยนค่าบริการได้ตามความเหมาะสม
หรืออาจกำหนดอัตราค่าบริการสำหรับจำนวนครั้งการเล่นมากเท่าที่ต้องการภายในระยะเวลาที่กำหนด
เพื่อเป็นการส่งเสริมการเล่นในช่วงชั่วโมงไม่เร่งด่วนก็ได้

เนื่องจากตลาดในประเทศญี่ปุ่นเป็นตลาดหลักที่สำคัญของบริษัท ในขณะที่ตลาดในประเทศอื่นใน
Territory ยังมีขนาดไม่ใหญ่พอ และจำเป็นต้องใช้เวลาอีกระยะหนึ่งในการพัฒนาและสร้างตลาด
ดังนั้น ในการวิเคราะห์คู่แข่งขันและแนวโน้มอุตสาหกรรม จะเน้นที่ตลาดในประเทศญี่ปุ่นเป็นหลัก

  คู่แข่งขันในตลาดญี่ปุ่น

ปัจจุบัน ผู้จำหน่ายเครื่องเล่นปาเป้าอิเลคทรอนิคส์ในประเทศญี่ปุ่นมี 3 ราย ได้แก่ MMC,
Arachnid Inc. จากประเทศสหรัฐอเมริกา และ TAURUS JAPAN by More Group
จากประเทศเกาหลี ซึ่งจำหน่ายภายใต้ตราสินค้า Medalist, Arachnid และ Taurus
ตามลำดับ เครื่องเล่นปาเป้าของ Medalist เป็นที่นิยมสูงสุดในตลาดญี่ปุ่นในขณะนี้
เนื่องจากเป็นผู้ที่เข้ามาในธุรกิจเครื่องเล่นปาเป้าเป็นรายแรก และสามารถสร้างความคุ้นเคย
และความนิยมชมชอบได้สำเร็จ จึงทำให้บริษัทมีข้อได้เปรียบเหนือกว่าคู่แข่ง

  แนวโน้มอุตสาหกรรมในประเทศญี่ปุ่น

ในระยะเริ่มแรก ผู้ประกอบการใช้กลยุทธ์การขยายตลาดเครื่องเล่นปาเป้าอิเลคทรอนิคส์
ผ่านทางสถานที่บันเทิงกลางคืน โดยเฉพาะในย่าน Shibuya, Shinjuku, Roppongi, Ginza
และ Akasaka ซึ่งอยู่ในเมืองโอซาก้าและโตเกียว และได้ขยายตลาดออกไปยังเขตเมืองอื่นๆ
ตามกระแสความนิยมที่เพิ่มสูงขึ้น อย่างไรก็ตาม ทัศนคติ
และการใช้ชีวิตของคนในปัจจุบันมีการเปลี่ยนแปลง
โดยหันมาให้ความสนใจกับสุขภาพทั้งทางด้านร่างกาย และ จิตใจมากขึ้น
โดยมีความเชื่อว่าหากจิตใจมีความปลอดโปร่งไม่เครียด ร่างกายก็จะแข็งแรง
ดังนั้นจึงหันมาใช้เวลาว่าง หรือหางานอดิเรกที่เป็นการพักผ่อน ออกกำลังกาย
และคลายความเครียดจากการทำงาน
ปัจจัยดังกล่าวจึงส่งผลให้ธุรกิจที่เกี่ยวกับสันทนาการมีโอกาสในการเติบโตสูงและมีแนวโน้มที่จะคงอยู่ในระยะยาว

การเล่นปาเป้าในปัจจุบันถือเป็นกีฬาหรือสันทนาการอย่างหนึ่งที่ได้รับความนิยมสูง
เนื่องจากค่าใช้จ่ายในการเล่นต่อครั้งที่ไม่สูงนัก ลักษณะการเล่นที่ง่าย
โดยเฉพาะอย่างยิ่งการเล่นกับเครื่องเล่นปาเป้าอิเลคทรอนิคส์
เพียงแค่ปาลูกดอกไปที่แป้นปาเป้าเท่านั้น
โปรแกรมจะคำนวณคะแนนให้กับผู้เล่นโดยอัตโนมัติตามรูปแบบเกมส์ที่เลือกเล่นพร้อมเสียงประกอบที่เร้าใจทุกครั้งที่ผู้เล่นปาลูกดอกโดนแป้นปาเป้า
หากเป็นรุ่นที่มีจอ LCD ก็จะมีภาพประกอบต่างๆ ด้วย จึงสร้างความสนุกสนาน
เป็นการคลายความเครียด มีส่วนช่วยในการฝึกสมาธิ และความคิด
รวมถึงสร้างความสามัคคีให้กับผู้เล่นได้เป็นอย่างดี
กระแสความนิยมได้แพร่หลายอย่างรวดเร็วโดยจะเห็นได้จากกลุ่มผู้เล่นที่หลากหลาย ซึ่งมีตั้งแต่
วัยรุ่น คนทำงาน ผู้สูงอายุ คนพิการ ทั้งผู้หญิง และผู้ชาย
ปัจจุบันผู้ที่นิยมเล่นจะมีการสะสมอุปกรณ์การเล่นเป็นของตัวเอง เช่น ลูกดอก ถุงมือ และรองเท้า
เป็นต้น นอกจากนี้ ยังมีการเผยแพร่เรื่องราวเกี่ยวกับการเล่นปาเป้าในนิตยสารกีฬาเป็นประจำ
รวมถึงมีการจัดทำนิตยสารกีฬาปาเป้าโดยเฉพาะหลายฉบับ เช่น Bull’s Eye และ Winnua
และมีการจัดการแข่งขันเกมปาเป้าที่บ่อยครั้งขึ้น ระยะเวลายาวขึ้น
และจำนวนของคนที่เข้าร่วมในกิจกรรมเพิ่มขึ้นในทุกๆ ปี

จากเหตุผลดังกล่าว
ตลาดของเครื่องเล่นปาเป้าอิเลคทรอนิคส์จึงได้ขยายจากเฉพาะสถานที่บันเทิงกลางคืนมาเป็นสถานที่กลางวัน
ซึ่งปัจจุบันสามารถพบเครื่องเล่นดังกล่าวในสถานที่ต่างๆ เช่น ลานโบว์ลิ่ง ร้านเกมส์ ร้าน
คาเฟ่แบบผสมผสาน สปอร์ตคลับ สวนสนุก สปา และร้านอาหาร เป็นต้น
ซึ่งเป็นสถานที่พบปะสังสรรค์ของคนยุคใหม่ เป้าหมายต่อไปที่คาดว่าจะมีการนำมาติดตั้ง ได้แก่
รีสอร์ทเพื่อสุขภาพ สถานที่ให้บริการน้ำพุร้อน สถานที่บริการอำนวยความสะดวกชุมชนต่างๆ
และสถานที่อำนวยความสะดวกสำหรับผู้มีอายุและคนพิการ ดังนั้น
การเติบโตของแหล่งสถานที่บันเทิงและสันทนาการดังกล่าว
รวมทั้งสถานที่บันเทิงและสันทนาการใหม่ๆ
ที่จะเกิดขึ้นในอนาคตจะช่วยส่งเสริมให้ตลาดของเครื่องเล่นปาเป้าอิเลคทรอนิคส์รวมทั้งเครื่องเล่นอิเลคทรอนิคส์ประเภทอื่นๆ
ขยายตัวเพิ่มสูงขึ้น

  4.3 การจัดหาผลิตภัณฑ์หรือบริการ

  4.3.1 การผลิต

บริษัทมีโรงงานผลิต 1 แห่ง ตั้งอยู่ที่ 96/2 หมู่ที่ 4 ตำบลลำพยา อำเภอเมืองนครปฐม
จังหวัดนครปฐม ซึ่งเป็นสถานที่เดียวกับที่ตั้งสำนักงานใหญ่ของบริษัท
โดยมีกำลังการผลิตเครื่องเล่นปาเป้าอิเลคทรอนิคส์ 4,000 เครื่องต่อปี โต๊ะพูล 500 เครื่องต่อปี
โต๊ะฟุตบอล 450 เครื่องต่อปี และโต๊ะไฟร์บอล 500 เครื่องต่อปี ในปี 2554
บริษัทมีอัตราการใช้กำลังการผลิตรวม ประมาณร้อยละ 3.48 ร้อยละ 12.00 ร้อยละ 1.56
และร้อยละ 0.22 ของกำลังการผลิตรวมแต่ละประเภทตามลำดับ และปี 2553
บริษัทมีอัตราการใช้กำลังการผลิตรวม ประมาณร้อยละ 14.90 ร้อยละ 29.20 ร้อยละ 0.00
และร้อยละ 37.11 ของกำลังการผลิตรวมแต่ละประเภทตามลำดับ
ปัจจุบันบริษัทยังผลิตไม่เต็มกำลังการผลิตเนื่องจากปัญหาที่ทางประเทศญี่ปุ่นจำกัดจำนวนตู้ปาเป้าต่อพื้นที่ว่างของร้าน
เป็นเหตุให้ยอดจำหน่ายสินค้าของบริษัทลดลง

ขั้นตอนการผลิต

1.  ขั้นตอนการเตรียมวัสดุ

  บริษัทจะทำการเลือกชิ้นไม้ตามขนาดที่ต้องการ และหุ้มชิ้นไม้ด้วยวัสดุ PVC หรือ โฟรไมก้า
  จากนั้นจะส่งชิ้นไม้ไปที่กระบวนการแปรรูป อย่างไรก็ตาม
  ชิ้นไม้บางชิ้นนั้นจะถูกส่งไปที่กระบวนการแปรรูปก่อนแล้วจึงนำกลับมาทำการหุ้มด้วยวัสดุ PVC หรือ
  โฟรไมก้า ภายหลัง

2.  ขั้นตอนการแปรรูป

  บริษัทจะทำการตัดชิ้นไม้ และ/หรือเจาะรูตามโครงสร้างและรูปแบบของผลิตภัณฑ์แต่ละชนิด
  สำหรับชิ้นส่วนประกอบต่างๆ นั้น บริษัทจะนำมาประกอบเป็นส่วนๆ เพื่อรอประกอบกับชิ้นไม้ที่ตัดไว้
  เช่น ชุดสายไฟหยอดเหรียญ รางสำหรับลูกพูล เป็นต้น

3.  ขั้นตอนการประกอบผลิตภัณฑ์

  บริษัทจะทำการประกอบผลิตภัณฑ์ และชิ้นส่วนประกอบต่างๆ ที่ประกอบรอไว้เข้าด้วยกัน
  รวมถึงวางสายไฟ และอุปกรณ์อิเลคทรอนิคส์ตามคู่มือกระบวนการผลิต

4.  ขั้นตอนการทดสอบสินค้า

  เมื่อบริษัทประกอบผลิตภัณฑ์เสร็จเรียบร้อยแล้ว จะทำการทดสอบการทำงานของผลิตภัณฑ์
  จากนั้นจะแจ้งลูกค้าเพื่อทำการตรวจสอบผลิตภัณฑ์ต่อไป

5. ขั้นตอนบรรจุผลิตภัณฑ์

  ภายหลังจากลูกค้าทำการตรวจสอบแล้ว จะทำความสะอาดผลิตภัณฑ์
  และจะนำบรรจุหีบห่อตามลักษณะของผลิตภัณฑ์แต่ละชนิด เพื่อรอนำส่งให้ลูกค้าต่อไป

  4.3.2 การจัดหาวัตถุดิบ

วัตถุดิบหลักที่ใช้ในการผลิต ได้แก่ ไม้ Hardware จอ LCD พีวีซี พลาสติก สติ๊กเกอร์
ไฟเบอร์กลาส สายไฟ เป็นต้น ทั้งนี้ ไม้เป็นวัตถุดิบที่ใช้ในปริมาณมาก
แต่มีมูลค่าซื้อไม่มากเนื่องจากราคาจะต่ำกว่าวัตถุดิบชนิดอื่น
บริษัทจะซื้อไม้จากตัวแทนจำหน่ายในประเทศทั้งหมด ส่วน Hardware และจอ LCD
เป็นวัตถุดิบที่ใช้ในปริมาณไม่มาก แต่มูลค่าซื้อจะสูง เนื่องจากราคาซื้อต่อหน่วยค่อนข้างสูง โดย
Hardware และจอ LCD มีสัดส่วนรวมกันคิดเป็นร้อยละ 47 ร้อยละ 52 และร้อยละ 27
ของมูลค่าการสั่งซื้อรวมในปี 2554 2553 และ 2552 ตามลำดับ
บริษัทซื้อสินค้าทั้งสองชนิดจากตัวแทนจำหน่ายทั้งในประเทศและต่างประเทศ
ทั้งนี้บริษัทมีสัดส่วนต้นทุนซื้อวัตถุดิบรวมจากตัวแทนจำหน่ายในประเทศ และต่างประเทศคิดเป็นร้อยละ
83 และร้อยละ 17 ตามลำดับในปี 2554 เป็นร้อยละ 32 และร้อยละ 68 ตามลำดับในปี 2553
และร้อยละ 73 และร้อยละ 27 ตามลำดับในปี 2552

ตลอดระยะเวลาที่ผ่านมา บริษัทมิได้สั่งซื้อวัตถุดิบจากผู้จัดจำหน่ายรายใดรายหนึ่งถึงร้อยละ 30
ของมูลค่าการสั่งซื้อรวมแต่อย่างใด
และไม่ได้ทำสัญญาการสั่งซื้อในระยะยาวกับตัวแทนจำหน่ายรายใด
เนื่องจากบริษัทมิได้ประสบปัญหาในการจัดหาแหล่งวัตถุดิบ

  4.3.3 ผลกระทบต่อสิ่งแวดล้อม

  -ไม่มี-

  4.4 งานที่ยังไม่ได้ส่งมอบ

โดยปกติ เมื่อบริษัทได้รับคำสั่งซื้อจากลูกค้า บริษัทจะใช้ระยะเวลาประมาณ 1 เดือน
ในการผลิตและส่งสินค้าให้แก่ลูกค้า โดย ณ วันที่ 31 ธันวาคม 2554 บริษัทมีสินค้าได้รับคำสั่งซื้อ
หรือสินค้าที่อยู่ระหว่างการผลิตซึ่งยังไม่ได้ส่งมอบ คิดเป็นมูลค่าประมาณ 13.84 ล้านบาท